  Майя Бывальцева Удмуртилэн азьвыл тӧрозэ Александр Соловьёвез нош ик эмъяськонние выжтӥзы. Элькунысь Вылӥ суд бордын ужась судъя департаментлэн управлениезлэн пресс-службаез вылэ чӧлскыса со сярысь ивортэ. Соловьёвез 18-тӥ толсуре уйин эмъяськонние интыязы Удмуртиысь Вылӥ суд бордын ужась судъя департаментлэн управлениезлэн пресс-службаез19-тӥ толсуре судлэн кенешоназ Соловьёвез пытсэтын возён дырез азьланьтон ужпумез эскеризы. Дораз пытсэт улын возён дырез куинь толэзьлы, 2020-тӥ арысь 20-тӥ южтолэзёзь, азьланьтыны пумкылъян кутэмын Удмуртиысь Вылӥ суд бордын ужась судъя департаментлэн управлениезлэн пресс-службаезТодэ вайытом, туэ куарусёнэ Александр Соловьёв эмъяськонниын кыллиз ни. Соку суд кенешонын 1-тӥ коньывуонозь вис ялӥзы. Тодэ вайытом, улосвыллэсь азьвыл тӧрозэ 139 миллион манет взятка басьтэмен янгыше уськыто. Александр Соловьёвез 2017-тӥ арын 4-тӥ оштолэзе ӝегатӥзы. Уголовной ужез Дэри ёрос суд эскере. Удмуртилэн азьвыл тӧроезлэн ужезъя адӟисьёслэн лыдметазы 170 адями пыртэмын. Коньывуонэ суд янгышатон ласянь туконъёсты (доказательствоосты) эскеронэз йылпумъяз. Тегъёс: Мерлык Тазалык Удмуртия АлександрСоловьёв суд  